《扈驾郊坛陪祀》
明代·胡侍

朱坛晴雪媚春空，云从天行气象雄。
八骏宛回黄竹路，六龙遥向玉华宫。
炉烟半拂仙人掌，树色微翻少女风。
应有海神来候驾，南端非雾碧冥濛。

作者简介：（1492—1553） 明陕西咸宁人，字奉之，号濛溪。正德十二年进士。历官鸿胪少卿。嘉靖初，以劾张璁、桂萼触帝怒，谪潞州同知。后被斥为民。有《墅谈》、《真珠船》。